Ευχαριστούμε πολύ για τη ζεστή φιλοξενία. Το σπίτι ξεπέρασε τις προσδοκίες μας, καθώς ήταν καθαρό, προσεγμένο μέχρι και στην παραμικρή λεπτομέρεια, καλαίσθητο, φωτεινό και άνετο. Το μπαλκόνι ήταν ιδανικό για τον πρωινό μας καφέ. Παρότι σε κεντρικό σημείο, δεν υπήρχε καθόλου φασαρία καθ' όλη τη διάρκεια της ημέρας. Έχοντας αυτοκίνητο περιμέναμε να δυσκολευτούμε πολύ περισσότερο στο πάρκινγκ, αλλά ακόμα και τις ώρες αιχμής βρίσκαμε αρκετά κοντά στο σπίτι. Η Ελένη είναι πολύ γλυκιά και φιλόξενη, μας έδωσε συμβουλές για την πόλη και ξέραμε πως αν χρειαστούμε οτιδήποτε θα μας βοηθούσε. Με χαρά θα προτιμήσουμε ξανά το σπίτι αυτό για την επόμενη διαμονή μας στη Θεσσαλονίκη. Ευχαριστούμε πολύ!